Diari Oficial de la Generalitat Valenciana


Sumari del DOGV 4205, del 07-03-2002 (2002/1806)

ACORD d'1 de febrer de 2002, de la Comissió Territorial d'Urbanisme de València, relatiu al Pla de Reforma Interior de Millora de la Unitat d'Execució que inclou els carrers 213, 214, 215, 216, 218, 219, 297, 298 i el barranc del Barat, de la urbanització La Cañada del Pla General d'Ordenació Urbana de Paterna.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1806


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paterna
    * pla d'urbanisme

ACORD d'1 de febrer de 2002, de la Comissió Territorial d'Urbanisme de València, relatiu al Pla de Reforma Interior de Millora de la Unitat d'Execució que inclou els carrers 213, 214, 215, 216, 218, 219, 297, 298 i el barranc del Barat, de la urbanització La Cañada del Pla General d'Ordenació Urbana de Paterna. [2002/1806]
  
Vist l'expedient remés per l'Ajuntament de Paterna referit al Pla de Reforma Interior de Millora de la Unitat d'Execució que inclou els carrers 213, 214, 215, 216, 218, 219, 297, 298 i el barranc del Barat, de la urbanització La Cañada del Pla General d'Ordenació Urbana de la població, i de conformitat amb els següents:
  
Antecedents de fet
  
Primer
  
En ple municipal de data 25 d'octubre de 2001 s'acorda aprovar amb caràcter provisional el Pla de Reforma Interior de Millora citat, i es remet a l'organisme autonòmic competent per a la seua aprovació definitiva.
  
Amb data 30 de gener de 2002 es rep l'expedient administratiu complet on s'inclou el Decret de l'Alcaldia de 3 de setembre, pel qual se sotmet a informació pública el projecte, i s'anuncia en el DOGV amb data 27 de setembre de 2001 i en el periòdic Levante de 26 de setembre de 2001.
  
Segon
  
El projecte consta de memòria informativa, memòria justificativa, plans d'informació i plans d'ordenació.
  
Tercer
  
L'objecte del present Pla de Reforma Interior de Millora és la delimitació d'una unitat d'execució en sòl urbà ?zona urbanització La Cañada- i la definició de zones per al seu desenvolupament per actuacions aïllades ?en aquells casos on ja s'han cedit per part dels propietaris els corresponents terrenys públics- així com per actuació integrada ?en l'àmbit delimitat a l'efecte?.
  
Quart
  
Tot això amb la finalitat d'assegurar uns paràmetres òptims de qualitat i d'homogeneïtat en les obres d'urbanització, així com l'obtenció dels sòls públics ?viaris- necessaris per a completar l'ordenació establida en el Pla General.
  
Cinqué
  
No s'han sol·licitat informes durant la tramitació de l'expedient.
  
Sisé
  
Paterna té el Pla General d'Ordenació Urbana aprovat definitivament per la Comissió Territorial d'Urbanisme amb data 15 de novembre de 1990.
  
Seté
  
La Comissió Informativa de la Comissió Territorial d'Urbanisme de València, en la sessió del dia 24 de gener de 2002, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU i en l'article 86 i següents del Reglament de Planejament de la Comunitat Valenciana.
  
Tercer
  
No es produeix modificació sobre l'ordenació detallada establida en el Pla General, que manté l'edificabilitat i, per tant, la superfície total corresponent a dotacions públiques coincideix amb l'existent en l'ordenació que estableix el PGOU, per la qual cosa no es produeix minva en la proporció i la qualitat de les dotacions públiques previstes en la zona.
  
Quart
  
Les determinacions contingudes en el Pla de Reforma Interior es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de l'1 de febrer de 2002, acorda aprovar definitivament el Pla de Reforma Interior de la Unitat d'Execució dels carrers 213, 214, 215, 216, 218, 219, 297, 298 i el barranc del Barat de la urbanització La Cañada del municipi de Paterna.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 1 de febrer de 2002.- El secretari de la Comissió Territorial d'Urbanisme: José Manuel Palau Navarro.